Stanislav Tšistov

Stanislav Mihailovitš Tšistov (, s. 17. huhtikuuta 1983 Tšeljabinsk, Venäjän SFNT, Neuvostoliitto) on venäläinen entinen jääkiekkoilija, pelipaikaltaan vasen laitahyökkääjä. Svitov pelasi suurimman osan urastaan Venäjällä useassa eri seurassa, mutta myös kolme kautta NHL-liigassa.

Pelaajaura
Tšistov aloitti ammattilaisuransa Avangard Omskissa, jossa pelasi vuodet 1999–2002. Mighty Ducks of Anaheim varasi hänet NHL:ään vuoden 2001 varaustilaisuuden ensimmäisellä kierroksella numerolla viisi. 

Kaudella 2001–2002 Tšistov määrättiin suorittamaan asepalvelustaan moskovalaiseen PHK TsSKA Moskovaan ja keräsi lopulta pääsarjatasolla vain yhdeksän ottelua. Tämän episodin jälkeen Tšistov loikkasi Yhdysvaltoihin yhdessä Aleksandr Frolovin kanssa.

Ensimmäisellä NHL-kaudellaan 2002–2003 Tšistov kokosi 30 tehopistettä pelaamassaan 79 runkosarjaottelussa sekä kuusi pistettä 21 pudotuspeliottelussa. Seuraava kausi sujui heikommin ja Tšistov lähetettiin Anaheimin silloiseen AHL-farmiseuraan Cincinnati Mighty Ducksiin, kun runkosarjasta oli pelattu kaksi kolmannesta. Kauden 2004–2005 hän vietti kokonaisuudessaan Cincinnatissa NHL:n oltua työsulussa.

Kaudeksi 2005–2006 Tšistov palasi Venäjälle Metallurg Magnitogorskin joukkueeseen, jossa hän pelasi edelliskausia menestyksekkäämmin vuorotellen Jevgeni Malkinin ja Aleksei Kaigorodovin laiturina. Kesällä 2006 Tšistov siirtyi takaisin NHL:ään ja Anaheimiin solmittuaan seuran kanssa kaksivuotisen sopimuksen. Hän ehti kuitenkin pelata seurassa vain yhden ottelun ennen siirtoaan Boston Bruinsiin marraskuussa 2006.Bruins Acquire Stanislav Chistov from Anaheim Boston Bruins, 13. marraskuuta 2006.

Tšistov ei pelannut Pohjois-Amerikassa kuin yhden kauden ja palasi Venäjälle jälleen kaudeksi 2007–2008. Hän teki sopimuksen Salavat Julajev Ufan kanssa, mutta pelasi joukkueessa vain yhdeksän ottelua. Avangard Omsk teki sopimuksen Tšistovin kanssa kesällä 2008, mutta hänet kaupattiin ennen kauden alkua Magnitogorskiin vaihdossa varausoikeuteen KHL:n varaustilaisuudessa.Trade brings Chistov to Metallurg IIHF, 25. elokuuta 2008. Kaudeksi 2011–2012 hän siirtyi Traktor Tšeljabinskiin.

 Tilastot 

       Runkosarja     Pudotuspelit Kausi  Seura  Liiga  O  M  S  P  J  O  M  S  P  J 1999–2000  Avangard Omsk  RSL  3  1  0  1  2  –  –  –  –  – 2000–2001  Avangard Omsk  RSL  24  4  8  12  12  –  –  –  –  – 2001–2002  Avangard Omsk  RSL  9  0  0  0  4  –  –  –  –  – 2002–2003  Mighty Ducks of Anaheim  NHL  79  12  18  30  54  21  4  2  6  8 2003–2004  Mighty Ducks of Anaheim  NHL  56  2  16  18  26  –  –  –  –  –   Cincinnati Mighty Ducks  AHL  23  5  8  13  45  9  6  2  8  4 2004–2005  Cincinnati Mighty Ducks  AHL  79  15  23  38  141  9  2  1  3  6 2005–2006  Metallurg Magnitogorsk  RSL  47  11  22  33  95  –  –  –  –  – 2006–2007  Anaheim Ducks  NHL  1  0  0  0  0  –  –  –  –  –   Portland Pirates  AHL  3  1  0  1  0  –  –  –  –  –   Boston Bruins  NHL  60  5  8  13  36  –  –  –  –  – 2007–2008  Salavat Julajev Ufa  RSL  9  1  3  4  10  –  –  –  –  – 2008–2009  Metallurg Magnitogorsk  KHL  56  11  19  30  93  12  1  4  5  14 2009–2010  Metallurg Magnitogorsk  KHL  47  18  21  39  28  10  3  2  5  6 2010–2011  Metallurg Magnitogorsk  KHL  54  13  16  29  20  20  5  8  13  4 2011–2012  Traktor Tšeljabinsk  KHL  54  13  12  25  32  16  6  4  10  16 2012–2013  Traktor Tšeljabinsk  KHL  51  10  12  22  34  25  2  13  15  12 2013–2014  Traktor Tšeljabinsk  KHL  54  9  9  18  16  -  -  -  -  - 2014–2015  Traktor Tšeljabinsk  KHL  60  12  21  33  28  6  1  4  5  6 2015–2016  Traktor Tšeljabinsk  KHL  36  1  9  10  2  -  -  -  -  -   Lokomotiv Jaroslavl  KHL  13  5  3  8  6  5  0  1  1  0 2016–2017  Lokomotiv Jaroslavl  KHL  30  6  3  9  16  -  -  -  -  -   Avtomobilist Jekaterinburg  KHL  13  2  5  7  6  -  -  -  -  - 2017–2018  HK Spartak Moskova  KHL  1  0  0  0  0  -  -  -  -  -   Himik Voskresensk  VHL  9  2  5  7  6  -  -  -  -  -   Dinamo Riika  KHL  7  0  0  0  0  -  -  -  -  - 2018–2019  Lada Toljatti  VHL  53  11  28  39  16  3  1  0  1  0 10 kautta  YHTEENSÄ  KHL  476  100  130  230  281  94  18  36  54  58 5 kautta  YHTEENSÄ  RSL  92  17  33  50  123  –  –  –  –  – 2 kautta  YHTEENSÄ  VHL  62  13  33  46  22  3  1  0  1  0 3 kautta  YHTEENSÄ  NHL  196  19  42  61  116  21  4  2  6  8 3 kautta  YHTEENSÄ  AHL  105  21  31  52  186  18  8  3  11  10

 Lähteet 



 Aiheesta muualla 



Luokka:Venäläiset jääkiekkoilijat
Luokka:Anaheim Ducksin varaamat pelaajat
Luokka:Vuonna 1983 syntyneet
Luokka:Elävät henkilöt